钦定古今图书集成/明伦汇编/闺媛典/第259卷 > 胡来宁妻王氏
## 钦定古今图书集成/明伦汇编/闺媛典/第259卷 > 胡来宁妻王氏

按《霍丘县志》：王氏，儒士胡来宁妻，生员胡志道母也。
通书晓大义。归四载，生志道未周，宁忽捐馆。氏年二
十馀，投缳绝粒，俱不得死。或慰之曰：“尔执尔志，如藐
孤何？”氏翻然治殓具，抚遗孤。强宗日肆陵虐，怡然处
之，不与较也。含悲忍痛四十年，心枯泪竭。教志道为
文坛名士，严勖诸孙，不自暇逸，邑之称贤母者首归
焉。